এখনও পর্যন্ত জীবনে তিনি যেটুকু সাফল্য পেয়েছেন, তার পিছনে তাঁর স্ত্রীয়ের অবদানই সবচেয়ে বেশি। এমনটাই মনে করেন ‘দ্য ড্যানিশ গার্ল’। থুড়ি, এডি রেডমেন। স্ত্রী হানা ব্যাগ্শ যেভাবে জীবনের প্রতি মুহূর্তে তাঁর পাশে দাঁড়িয়েছেন, সেটা হয়তো অন্য কারও পক্ষে সম্ভব হতো না, বলছেন অস্কারজয়ী অভিনেতা। এডির কথায়, ‘‘হানা এক কথায় অসাধারণ। ও সব সময় আমাকে ঘিরে থাকে। কোনও বিশেষ চরিত্রে অভিনয়ের জন্য যখন আমি প্রস্তুতি নিই, সেই মুহূর্তগুলোয় ও যেভাবে আমার খেয়াল রাখে, তা নিঃসন্দেহে প্রশংসার দাবি রাখে।’’ এই না হলে প্রেম!